הכותרות שעשו את השבוע בחב"ד ● פרשת בהר
מערכת COL | יום י"א אייר ה׳תשס״ח 16.05.2008
תגיות: זלמן גופין, שיעור תניא ר' זלמן גופין, פריז, יקותיאל גרין
משטרת ההגירה פשטה על משחטת רובשקין; חב"דניקים נעצרו ● צעירי-חב"ד הביאו לישראל שחקן חיזוק ● COL מלווה את ההכנות למירון ● הסעת ילדים בקראון-הייטס הותקפה באבנים ● קליפ וידאו אנטישמי מסעיר את יהדות רוסיה ● כתבת שטח בלעדית ממרוקו ● שלוחי פריז התכנסו ● מי מתנגד להקרנת מראות-קודש מהרבי במירון? ● נער חב"די מככב בערוץ 1 ● ד"ש מצולם מהודו ● ו-2 תוכניות חדשות מושקות ב-COL: "בוקר חסידי" עם הרב זלמן גופין ו"פרקי-אבות" עם הרב יקותיאל גרין כל הכותרות ● בתגובת השבוע: אב לילדים מוחה על בחורים היוצאים לשליחות >>>
צילומים: מאיר דהן, יהודה צייטלין, אלי קאהן ובנימין ליפשיץ
● לחיצה על הכותרת, תביא אתכם אל הסיפור המלא
נער חב"די כיכב בערוץ 1
בערוץ הראשון הוקרן סרט "תראו אותי", המציג את יומם של שלושה ילדים החיים בסביבות שונות ובאורח חיים מיוחד בישראל: ילדה משדרות, ילד חב"דניק מירושלים, וילדה מהקיבוץ עין חרוד. הילד החב"דניק שהשתתף בסרט הוא הת' ישראל אריה לייב בכר, בן 13, תלמיד ישיבת חב"ד בבני ברק, בנו של הרב חיים בכר, מנהל בית חב"ד ושליח הרבי בגבעת זאב. הסרט עקב אחריו ביום הבר מצווה שלו שכלל: טבילה במקווה, קניית חליפה לאירוע, ביקור בבית '770' בכפר חב"ד, והחגיגה עצמה. הפקת הסרט תואמה על ידי ר' מוני אנדר, מאגף דוברות חב"ד לצפייה בוידאו
השחקן האמריקאי, זוכה פרס האוסקר, ג'ון וויט הגיע ביום ראשון לביקור בישראל, כאורח של ארגון צעירי חב"ד התומך במשפחות של נפגעי טרור ומעלה ארצה ילדים יהודים מאזור האסון הגרעיני בצ'רנוביל. במהלך הביקור הוא סייר בעשרות יעדים ובהם בעיר שדרות, שם חיזק את התושבים. הביקור כולו סוקר בהרחבה בכלי-התקשורת.
סיקור מלא ב-COL:
● השחקן והחב"דניק
● "ג'ון וויט חב"דניק"
● זה לא סרט, זו מלחמה! - גלרייה
● השחקן האמריקאי התרגש בכותל וב'יד ושם'
● השחקן מהוליווד מגיע לישראל כאורח צעירי-חב"ד
● "אלוקים העניק לכם את הארץ, אל תמסרו אותה": וידאו
מאות מטיילים ישראלים בצפון הודו נהנים באחרונה משיעורי-תורה, אוכל כשר והתוועדויות אל-תוך הלילה בבית-חב"ד ■ בימים האחרונים, נערך עבורם שיעור מיוחד על משמעות ארץ-הקודש ■ על הפעילות מנצח הרב ברוך שנהב השוהה ב...ישראל לסיפור המלא
מירון: ההכנות להילולא בעיצומן
מירון. שבוע וחצי לפני ההילולה ההמונית הגדולה וההכנות בעיצומן. תכונה רבה ניכרת במתחם הר מירון. העבודות מתבצעות סביב השעון ביום ובלילה בכדי להספיק בשבוע הנותר עד ל"ג בעומר לסיים את המלאכה הרבה. ר' יוסי זליקוביץ, איש מירון מסר ל-COL כי "כבר עכשיו ניתן לראות גדרות וסימונים על הכביש, אותם מבצעת המשטרה לקליטת ההמונים, זאת לצד פעולות שמתבצעות על-ידי וועדי הכנסות האורחים השונות המחלקים ח"י רוטל, וארוחות לכל דכפין" ■ בואו לצפות בהכנות להילולא המסורתית הגדולה במירון" לגלריית תמונות
● השנה לא הולכים לאיבוד במירון
● מירון: ההכנות להילולא בעיצומן: גלרייה
● באור החסידות נערכים לל"ג בעומר במירון
● רבני חב"ד: "מאשרים הצבת מסך וידאו במירון"
● בירושלים מאיימים: "לא להציב עמדות וידאו במירון"
● ל"ג בעומר במירון: גדולי המשפיעים יתוועדו: גלרייה
● מדוע מבקשים במירון להקפיא את ההכנות לל"ג בעומר?
● מירון: "רק מסך מראות קודש של חב"ד יוצב בל"ג בעומר"
בירושלים מאיימים: "לא להציב עמדות וידאו במירון"
מידי שנה, מתעוררים קנאי ירושלים בשבועות שלפני ל"ג בעומר, ומכסים את לוחות המודעות בעיר, במודעות נגד "הפריצות בהילולת הרשב"י" ■ השנה, האש כוונה נגד הקרנת וידאו בעלייה לציון הרשב"י, ובכללם כנגד חסידי חב"ד המקרינים קטעי וידאו מהרבי במשך כל ההילולא, ואשר מפעילים במקביל, דוכני מכירת ספרי חסידות ■ "אנו מזהירים את כל הארגונים שלא יעיזו לארגן שם שום מערכת וידאו, ולא יהיה להם אח"כ שום טענת נזקים והפסדי ממון", כותבים "ועד משמרת הקודש במירון" לסיפור המלא
ננעל כינוס שלוחי חב"ד בפאריז
יום ראשון השבוע, הוקדש בפאריז לכינוס שלוחי חב"ד באיזור פאריז. במהלך הכינוס, שנערך ב"בית חיה מושקא", ביוזמת "בית ליובאוויטש" בראשות הרב שמואל אזימוב, דנו השלוחים בשורה של הצעות מעשיות, והועלו הצעות שונות להגברת האחדות בקרב השלוחים, ובכך להגביר את שיתוף הפעולה. שלוחים וותיקים לצד צעירים, נשאו דברים במהלך הכינוס, וחיזקו את חבריהם השלוחים לגלריית תמונות ● גלריה 2
משטרת ההגירה עצרה 700 עובדים של רובשקין
משטרת ההגירה של ארה"ב פשטה היום (שני) על משחטת משפחת רובשקין בפוסטוויל, אייווה. הסיבה: העסקתם של 700 עובדים זרים במפעל הבשר הכשר הגדול בארה"ב. ל-COL נמסר כי המשטרה עצרה אלה שנגמרה להם ויזה למדינה, בהם שוחט חב"די מישראל. אוטובוסים וטנדרים נכנסו למקום הבוקר, תשאלו וחקרו פועלים ועצרו קבוצה גדולה של היספאנים ששוהים בארה"ב ללא אשרת שהיה. 2,500 איש מתגוררים בעיירה, רובם מועסקים על-ידי המפעל בהנהלת ר' שלום רובשקין ור' העשי רובשקין. בשנים האחרונות מנהלים ארגונים שונים של צער בעלי-חיים מאבק משפטי נגד המשחטה הגדולה, לצד מאבק תקשורתי לתמונות
● דיווח: העצור החב"דניק מאיווה - הועבר לכלא
● המשטרה מסרבת לשחרר חסיד חב"ד שנעצר באיווה
● בניגוד לדיווח ב"מעריב", משחטת רובשקין לא נסגרה
● סעודת הודיה לשחרור העצור החב"דניק: גלריה בלעדית
קראון-הייטס סוערת: מי ניסה לפגוע בילדים?
המצב הביטחוני בשכונת קראון-הייטס בניו-יורק ממשיך להתדרדר: אבנים הושלכו אתמול (שני) על אוטובוס של 'ליובאוויטשער ישיבה', בעת שנסע ברחוב 'יוטיקה' ו'פרזידנט', ובתוכו עשרות ילדים. אחת האבנים ניפצה את אחד מחלונות האוטובוס ובנס לא נפגע אף אחד מהילדים שישבו בסמוך לחלון. המשטרה פתחה בחקירה לתמונות נוספות
● משטרת ניו-יורק החלה לאבטח את הסעות הילדים
● פתאום משטרת ניו-יורק לא ממהרת למצוא חשודים
קליפ אנטישמי ארסי מסעיר את יהדות רוסיה
רק מי שמעורה בתרבות ובהיסטוריה הרוסית יבין את עוצמת ארסיותו של הקליפ שעלה בימים האלה לרשת. התמונות מוצגות על רקע ההמנון של ה-9 במאי, "יום הניצחון" על הנאצים. כותרת הקליפ שואלת: "האומנם יום הניצחון", ואז באות תמונות שנועדו לתת תחושה שבעצם היהודים הם השולטים בממלכה הרוסית. אפשר לראות כאן את תמונת אדמו"ר הזקן, הריי"צ, ואפילו... הרב בערל לאזר המצולם עם נשיא רוסיה החדש. גורמים יהודיים ברוסיה תובעים להסיר את הקליפ מהרשת ולהעמיד לדין את האחראים לו. COL מגיש את הסרטון (בצנזור קל) לצפייה בסרטון
גילוי: הרבי ביקש להוסיף ערבית לחב"ד במרוקו
מיוחד ל-COL: העיתונאי יהודה צייטלין נדד למרוקו כדי לגלות שיהודי המדינה קשורים מאוד למולדתם, דתם ומשפחתם, אך לא יכולים שלא לחשוב על הגירה - או על אלה שכבר עשו זאת ■ במהלך מסע מרתק, אפוף ריחות וטעמים, אל תוככי קזבלנקה, העיר שכיעור ויופי שוכנים בה יחדיו, הוא גם גילה כי לכולם יש תמונה של הרבי ■ לקראת היארצייט של השליח הרב לייבל רסקין ע"ה בי"ב אייר, רעייתו רייזל מסבירה מדוע כי החליטה להישאר לבד במדינה המוסלמית שעדיף לא לצעוד בה בלבוש יהודי מלא, והשליח הרב שלום איידלמן מספר על בקשה יוצאת-דופן מהרבי להשתמש בשפה הערבית לסיפור המלא
COL משיק 2 תוכניות חדשות:
פותחים את היום עם הרב זלמן גופין
בוקר חסידי: מרכז התקשורת החב"די - COL ממשיך להוביל את מהפכת שיעורי התורה באינטרנט עם השקת סדרת שיעורים חדשה על ספר התניא מאת הרב שניאור-זלמן גופין, משפיע בישיבת 'תומכי-תמימים' המרכזית בכפר-חב"ד. הרב גופין נודע בהסבריו המאלפים בשיעוריו המרתקים. השיעור יעלה בעז"ה 3 פעמים בשבוע והחל מהשבוע הבא, הוא יעודכן במדור מיוחד. השיעור יתחיל מאמצע פרק ל"א ב'ליקוטי-אמרים' וימשיך לפי הסדר האזינו לשיעור הראשון
"פרקי אבות וחסידות" עם הרב יקותיאל גרין
במסגרת מהפכת שיעורי התורה והחסידות ברשת האינטרנט אותה מוביל, מזה זמן רב, מרכז התקשורת החב"די - COL, אנו מתכבדים להגיש סדרת שיעורים חדשה עם הרב יקותיאל גרין מכפר-חב"ד, מחבר אהוד של ספרי ביאורים על משנת חסידות חב"ד ובראשם "באור התניא - משכיל לאיתן". השיעור יעסוק ב"פרקי אבות וחסידות", והשבוע: פרק ג', משנה י"ז: "רבי אלעזר בן עזריה אומר: אם אין קמח, אין תורה" ■ תוכנית מיוחדת זו, מצטרפת לשיעורים של בית-המדרש הווירטואלי ב-COL לצפייה בשיעור (60 דקות)
תגובת השבוע:
"צריך להיות חסר אחריות באופן קיצוני כדי לאפשר לבחורים לנסוע למקומות כאלו. ואת זה אומר לכם אבא שהוא לא-פחות חסיד ומקושר מכל מי שתומך בנסיעות האלה ומכל מי שיתקוף את התגובה הזו. לא מבין את ההורים שלהם. אלא אם כן הם פשוט לא שואלים אותם ומודיעים להם שהם נוסעים לפה ולשם. תהיו בריאים וטריים, אבל זה לא המקום שבו תמים בגיל 20 (בערך) צריך לבלות בו. בלי מסגרת לימודית מחייבת ובלי השגחה צמודה וגדול שעומד על גביו".
(מגיב 9 ל"ד"ש מהודו")